รมว.คลัง รับเศรษฐกิจโลกมีผลกระทบไทย เชื่อไตรมาสสุดท้ายของปีนี้มาตรการต่างๆ จะเริ่มส่งผลดี
รมว.คลัง รับเศรษฐกิจโลกมีผลกระทบไทย เชื่อไตรมาสสุดท้ายของปีนี้มาตรการต่างๆ จะเริ่มส่งผลดี นายอุตตม สาวนายน รัฐมนตรีว่าการกระทรวงการคลัง ประชุมคณะอนุกรรมการ EEC พร้อมด้วยนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ณ ห้องประชุมวายุภักษ์ 4 กระทรวงการคลัง ว่า การปรับประมาณการการขยายตัวทางเศรษฐกิจ GDP ของประเทศไทย ปี 2562 เหลือโตร้อยละ 2.7-3.2 ของสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ นั้นยอมรับว่าปัจจัยภายนอกอย่างเศรษฐกิจโลกมีผลอย่างมาก ต่อเศรษฐกิจไทยแต่เชื่อว่าอยู่ในจุดต่ำสุดแล้ว โดยมองว่าในไตรมาส 4 จะได้รับปัจจัยหนุนจากการลงทุนภาครัฐและรัฐวิสาหกิจ ที่มีเม็ดเงินกว่า 100,000 ล้านบาท โดยในส่วนของมาตรการกระคุ้นเศรษฐกิจนั้น ในขณะนี้มีความพร้อมและรอจังหวะเหมาะสมที่จะออกประกาศใช้นายสุริยะ จึงรุ่งเรืองกิจ รัฐมนตรีว่าการกระทรวงสากรรม กล่าวว่า แม้จะมีข่าวการปิดตัวของโรงงานเกิดขึ้น แต่ในฝั่งของการเปิดโรงงานและการจ้างงานยังเติบโตได้ แต่ยอมรับในภาคอุตสาหกรรมโดยเฉพาะยานยนต์ ที่ได้รับผลกระทบจากค่าเงินบาทที่แข็งค่า โดยมองว่าธนาคารแห่งประเทศไทยยังสามารถออกมาตรการช่วยเหลือเพิ่มเติมได้มากกว่าที่เป็นอยู่